Το κλείσιμο δικαστηρίων αναμένεται να ανακοινώσει η κυβέρνηση, με σκοπό την αποτροπή της εξάπλωσης του κορονοϊού στη χώρα, σύμφωνα με πληροφορίες του enikos.gr. Το νέο αυτό προληπτικό μέτρο φαίνεται πως έχει "κλειδώσει" και τις επόμενες ώρες θα εκδοθεί Πράξη Νομοθετικού Περιεχομένου σχετικά με την αναστολή λειτουργίας δικαστηρίων.

Υπενθυμίζεται ότι χθες, τη λήψη άμεσων μέτρων στα δικαστήρια για την προστασία δικαστικών λειτουργών και κοινού λόγω της εξάπλωσης του κορονοϊού, είχε ζητήσει με επιστολή της προς τον υπουργό Δικαιοσύνης Κώστα Τσιάρα η Ένωση Εισαγγελέων Ελλάδος. Επίσης, αναστολή της λειτουργίας των δικαστηρίων της χώρας λόγω κορονοϊού ζήτησαν τα μέλη της Ένωσης Δικαστών και Εισαγγελέων Μαργαρίτα Στενιώτη, Κωνσταντίνος Βουλγαρίδης και Γρηγόρης Κομπολίτης.